آغاجلارین کؤکس اؤتوردویو یئرده اکدیک کؤلگه رؤیالاری
سن گؤره بیلدین‌می او قارانلیق‌دا؟
اکدیک تورپاغا سئوینجی کدریمیزله یان-یانا،
گؤیردی رؤیادان بولود رنگینده چرپلنگ...
گؤیردی کدر...
گؤیردی گؤی اوزو...
سن گؤره بیلدین‌می یاغیشین آیاق ایزینی صحرادا؟
گؤره بیلدین‌می سوورولان کوله‌یی؟
سن ای رؤیاسی یئره باسدیریلمیش...
سن ای مملکت‌ده اؤزگه،
کوکنار کیمی عزمکار،
ارکؤیون بیر آغجاقایین تک
آچ قوللارینی،
یاییلسین دونیایا یاشیل...
غوربتین سویوقلوغونا،
دنیزین غوروبونا اک کئچمیشی
دفن ائت وطنی،
دیلی،
جمعیتی.
آه چک آلوولانسین قارانلیقداکی فنر!
آه چک قارالسین ایشیقدا پرده‌لر...
سن گؤره بیلدین‌می او قارانلیقدا اومیدی؟
سن گؤره بیلدین‌می، او ایشیقدا منی؟
